b'\n_START_ARTICLE_\nProvinca Saman\xc3\xa1\n_START_SECTION_\nZgodovina\n_START_PARAGRAPH_\nPrvi Evropejec, ki je stopil na povr\xc5\xa1je polotoka, je 12. januarja 1493 bil kar sam Kri\xc5\xa1tof Kolumb. Pozdravila ga je to\xc4\x8da pu\xc5\xa1\xc4\x8dic bojevnikov staroselskega ljudstva Ta\xc3\xadno. Nekateri ta primer navajajo kot prvi odpor staroselcev k osvajanju \xc5\xa1panskih konkvistadorjev._NEWLINE_Odnos dr\xc5\xbeave do province je skozi leta precej nihal\xc2\xa0: neko\xc4\x8d so jo predlagali za prestolnico dr\xc5\xbeave, med predsedstvom Pedra Santane pa so jo kot voja\xc5\xa1ko bazo hoteli prodati ZDA. Kup\xc4\x8dija je kasneje, najverjetneje zaradi visoke izhodi\xc5\xa1\xc4\x8dne cene, propadla.\n_START_SECTION_\nGospodarstvo\n_START_PARAGRAPH_\nZaradi obse\xc5\xbenih naravnih lepot (tropski de\xc5\xbeevni gozdovi, nasadi kokosov, na stotine pla\xc5\xbe v zaliv\xc4\x8dkih s turkiznim morjem, slapovi, za\xc5\xa1\xc4\x8ditena obmo\xc4\x8dja naravnih lepot..) provinca Saman\xc3\xa1 po odprtju Mednarodnega letali\xc5\xa1\xc4\x8da El Catey postaja vedno ve\xc4\x8dja turisti\xc4\x8dna destinacija. _NEWLINE_Ve\xc4\x8dina Samano opisuje kot eno najlep\xc5\xa1ih predelov Dominikanske republike, a jo Dominikanci, \xc5\xa1e posebej pa tuji obiskovalci, na splo\xc5\xa1no precej slabo poznajo.'